recursal/SuperWikiNEXT-32B huggingface dataset:
ஞான ராஜசேகரன்
**ஞான ராஜசேகரன்**, தமிழ்த் திரைப்பட இயக்குநர் ஆவார். இந்திய நிர்வாக சேவையில் ஓர் உயர் அதிகாரியாக கேரளத்தில் பணியாற்றும் இவர் தனித்துவமான திரைப்படங்களை உருவாக்கும் ஆர்வமுடையவர்.

இளம் வயதிலிருந்தே திரைப்படத்துறை மேல் மிகுந்த விருப்பம் கொண்டவராக இருந்த இவர் குறும்படம் ஒன்றுடன் தான் இத்துறையில் பிரவேசித்தார். எழுதப்பட்ட காலத்தில் சற்று சர்ச்சைகளைத் தோற்றுவித்த தி. ஜானகிராமனின் மோகமுள் நாவலை இவர் முதலில் திரைப்படமாக்கியதும் குறிப்பிடற்குரியது. இத்திரைப்படம் இந்திராகாந்தி தேசிய விருதை தமிழுக்கு பெற்றுத்தந்தது. அடுத்து வில்லன் நடிகராக அறியப்பட்ட சிறந்த நடிகர் நாசர் மேல் நம்பிக்கை வைத்து அவரை கதாநாயகனாக 'முகம்' படத்தின் மூலம் அறிமுகம் செய்தார். மகாகவி பாரதியின் வரலாற்றை திரைப்படமாக்கப் போகிறோம் என்று இயக்குனர் பாலச்சந்தர், நடிகர் கமலஹாசன் உள்ளிட்ட பலர் அறிவிப்புகள் விட்ட போதிலும் அதனைச் செய்தவர் இவர். தமிழின் மகாகவியான பாரதி பாத்திரத்தில் சாயாஜி சிண்டே என்ற ஒரு மராத்தி நாடக நடிகரை நடிக்க வைத்தார். பெரியாரின் வரலாற்றை நடிகர் சத்தியராஜ்(பெரியார்), குஷ்பூ(மணியம்மையாக) ஆகியோரை வைத்து திரைப்படமாக்கினார்.

நவீன நாடக எழுத்தாளர்
--------------------

'வயிறு-1978, மரபு-1979, பாடலிபுத்திரம்-1980’ என அடுத்தடுத்த ஆண்டுகளில் தனது மூன்று நாடகங்களை எழுதியவர். இம்மூன்று நாடகப் பிரதிகளும் வயிறு என்ற தொகுப்பாக 1980-இல் அகரம் வெளியீடாக வந்தது

இவர் இயக்கியுள்ள திரைப்படங்கள்
------------------------------

* மோகமுள் (திரைப்படம்)
* முகம் (1999 திரைப்படம்)
* பாரதி (திரைப்படம்)
* பெரியார் (திரைப்படம்)
* ராமானுசன் (திரைப்படம்)

வெளி இணைப்புக்கள்
-----------------

* ஞான ராஜசேகரனுட்ன் பாரதி படம் பற்றிய நேர்முகம் (ஆங்கிலத்தில்)
* ஞான ராஜசேகரனுடன் திரைப்படங்கள் பற்றிய உரையாடல் (ஆங்கிலத்தில்)
**வில்லியம் ஹரால்டு "பில்" போன்ஸ் ஃபோர்ட் (William Harold** "**Bill**" **Ponsford** MBE (19 அக்டோபர்,1900 – 6 ஏப்ரல்,1991) என்பவர் ஓர் முன்னாள் ஆத்திரேலியத் துடுப்பாட்ட வீரர் ஆவார். பெரும்பாலும் பில் உட்புல்லுடன் இணைந்து துவக்க வீரரகளாக களம் இறங்கினார்.இவர்கள் விக்டோரியா துடுப்பாட்ட அணி மற்றும் ஆத்திரேலியா அணிகளின் வெற்றிகரமான துவக்க வீரரகளாக கருதப்படுகிறார்கள். இவரின் நண்பரான பில் உட்புல் மாநில மற்றும் தேசிய அணியின் தலைவராக இருந்தவர் ஆவார். முதல்தரத் துடுப்பாட்டப் போட்டிகளில் இரு முறை அதிக பட்ச தனிநபர் ஓட்டங்களை எடுத்தவர் எனும் சாதனை படைத்தார். இவரும் பிறையன் லாரா ஆகிய இருவர் மட்டுமே ஒரு ஆட்டப் பகுதியில் நானூறு ஓட்டங்களை எடுத்தவர்கள் ஆவர். 1934 ஆம் ஆண்டில் நடைபெற்ற தேர்வுத் துடுப்பாட்டப் போட்டியில்டான் பிராட்மனுடன் இணைந்து இவர் இரண்டாவது இணைக்கு 451 ஓட்டங்கள் எடுத்தார். இதன்மூலம் 2 ஆவது இணைக்கு அதிக பட்ச ஓட்டங்களெடுத்த ஆத்திரேலிய இணை எனும் சாதனை படைத்தார். இவரின் பல தனிப்பட்ட சாதனைகளை டான் பிராட்மன் முறியடித்தார். டான் பிராட்மனுடன் இணைந்து இவர் இரண்டாவது இணைக்கு 451 ஓட்டங்கள் எடுத்தார். இதன்மூலம் அயல்நாட்டில் அனைத்து வடிவ துடுப்பாட்ட போட்டிகளில் இரண்டாவது இணைக்கு அதிக பட்ச ஓட்டங்களெடுத்த இணை எனும் சாதனை படைத்தது.

மிகச் சிறந்த சுழற்பந்து வீச்சாளர்களில் ஒருவராக அறியப்படுகிறார். மற்றவர்களின் மட்டையினை விட இவரின் மட்டையின் எடை சற்று அதிகமாக இருக்கும். இதனால் இவர் *பிக் பெர்தா* எனும் புனைபெயர் கொண்டு அழைக்கப்பட்டார். ஆனால் 1932-33 ஆம் ஆண்டுகளுக்கான இடையில் நடைபெற்ற போட்டிகளில் இவர் வேகப் பந்துவீச்சிற்கு எதிராக சரியாக விளையாடவில்லை என விம்ர்சனம் எழுந்தது. இவர் துடுப்பாட்டம் மட்டுமல்லாது மாநில *பேஸ்பால் அணியிலும்* விளையாடினார். இது அவரின் துடுப்பாட்ட திறனை வளர்த்துக் கொள்ள உதவியது.

சற்று கூச்ச சுபாவம் கொண்ட வீரரான இவர் ஓய்விற்குப் பிறகு பொதுமக்களைச் சந்திப்பதனைத் தவிர்த்தார். இவர் மெல்போர்ன் துடுப்பாட்ட சங்கத்தில் சுமார் முப்பது ஆண்டுகள் விளையாடிய்டுள்ளார். 1981 ஆம் ஆண்டில் இவரைப் பெருமைப் படுத்தும் விதமாக மெல்போர்ன் துடுப்பாட்ட மைதானத்தின் மேற்கு மாடத்திற்கு இவரின் பெயர் சூட்டப்பட்டது. 2005 ஆம் ஆண்டில் அந்த மைதானத்தின் புனரமைப்புப் பணிகள் நடைபெற்றது. அப்போது இவரின் உருவச் சிலை அங்கு வைக்கப்பட்டது. ஆத்திரேலியாவின் முதலாம் ஆண்டு அறிவிக்கப்பட்ட முதல் பத்து *ஹால் ஆஃப் பேமாக அறிவிக்கப்பட்டவர்களில் இவரும் ஒருவர் ஆவார்.*

தேர்வுத் துடுப்பாட்டம்
----------------------

1924-25 ஆம் ஆண்டுகளில் இவர் சர்வதேச போட்டிகளில் விளையாடத் துவங்கினார். இங்கிலாந்துத் துடுப்பாட்ட அணிக்கு எதிரான போட்டியில் ஆத்திரேலிய லெவன் அணி சாஅர்பாக விளையாடி 81 ஓட்டங்களும் விக்டோரியா அணிக்காக தென் ஆத்திரேலியாவிற்கு எதிரான போட்டியில் 166 ஓட்டங்களும் எடுத்ததன் மூலம் இவர் சிட்னி மைதானத்தில் நடைபெற்ற இங்கிலாந்துத் துடுப்பாட்ட அணிக்கு எதிரான தொடரில் தேர்வானார் முதல் போட்டியில் இவர் ஆத்திரேலிய அணியின் தலைவரான ஹெர்பி காலின்சுடன் இணைந்து மூன்றாவது வீரராகக் கள் இறங்கினார்.

சான்றுகள்
---------

1. ↑  "Partnership records | Test matches | Cricinfo Statsguru". *ESPNcricinfo*. .
2. ↑  As a convention, cricket seasons are denoted as a single year to represent northern hemisphere summer, or dashed for southern hemisphere. See Cricket season for more information.
3. ↑  "Grandstands at the MCG". *Melbourne Cricket Club*. Melbourne Cricket Club. 2009. 5 February 2011 அன்று பார்க்கப்பட்டது.
4. ↑  Leckey (2006), p. 47.
**மொராழா** (Morazha) என்பது இந்திய மாநிலமான கேரளாவின் கண்ணூர் மாவட்டத்தில் உள்ள அந்தூர் நகராட்சியின் கிராமமாகும். அந்தூர் நகராட்சி அமைப்பதற்கு முன்பு இந்த கிராமம் தளிப்பறம்பா நகராட்சியின் ஒரு பகுதியாக இருந்தது. நகராட்சி நகரத்தின் ஒரு பகுதியாக இருந்தாலும், மொராழா ஒரு கிராமத்தைப் போலவே உள்ளது.

இந்தக் கிராமத்தின் நிலப்பரப்பு நெல் வயல்கள் மற்றும் மலையடிவார பகுதிகளை உள்ளடக்கியது. இந்த கிராமத்தில் ஐந்து முக்கிய பகுதிகள் உள்ளன. மொராழா மத்தி, வெள்ளிக்கீல், பன்னேரி, கனூல் மற்றும் புன்னக்குளங்கரை. ஒரு நகராட்சி நகரத்தின் ஒரு பகுதியாக இருக்கும்போது, இந்த கிராமத்தின் மக்கள் தங்கள் வழக்கமான தேவைகளுக்காக செறுகுன்னு மற்றும் கண்ணபுரத்தில் உள்ள நகரங்களை மட்டுமே நம்பியுள்ளனர். அண்மை நகரங்களில் பெரும்பாலான மக்கள் வேலை செய்கிறார்கள்.

நிலவியல்
--------

மொராழா 11.987 ° வடக்கிலும், 75.349 ° கிழக்கிலும் அமைந்துள்ளது.  இது சராசரியாக 1 மீட்டர் (3 அடி) உயரத்தைக் கொண்டுள்ளது.

புள்ளிவிவரங்கள்
---------------

2001 இந்திய மக்கள் தொகை கணக்கெடுப்பின்படி,  மொராழாவின் மக்கள் தொகை 4, 389 ஆகும்.

போக்குவரத்து
------------

தேசிய நெடுஞ்சாலை தர்மசாலா சந்தி வழியாக செல்கிறது. மங்களூர் மற்றும் மும்பையை வடக்குப் பகுதியிலும், கொச்சின் மற்றும் திருவனந்தபுரத்தை தெற்குப் பகுதியிலும் அணுகலாம். கிழக்கு நோக்கிச் செல்லும் சாலை மைசூர் மற்றும் பெங்களூருடன் இணைகிறது. அருகிலுள்ள தொடருந்து நிலையங்கள் மங்களூர்- பாலக்காடு பாதையில் கண்ணபுரம் மற்றும் கண்ணூர். கண்ணூர், மங்களூர் மற்றும் காலிகட் ஆகிய இடங்களில் விமான நிலையங்கள் உள்ளன. அவை அனைத்தும் சர்வதேச விமான நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே கிடைக்கின்றன.

மேலும் காண்க
------------

* அந்தூர்
* பரசினிக்கடவு
* கண்ணபுரம்
* செறுகுன்னு
* கல்லியாச்சேரி
* புன்னக்குளங்கரை

மேற்கோள்கள்
-----------

1. ↑  "Kannur.gov.in : Villages of Kannur District". 27 February 2018 அன்று மூலம் பரணிடப்பட்டது. 2010-07-07 அன்று பார்க்கப்பட்டது.
2. ↑  Falling Rain Genomics, Inc - Pappinisseri
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**சக்கரவர்த்தி ராசகோபாலாச்சாரி நரசிம்மன்** (Chakravarthi Rajagopalachari Narasimhan) (1909–1989) இந்திய விடுதலை இயக்கப் போராட்ட வீரரும், இந்திய அரசியல்வாதியும் ஆவார். இந்திய மக்களவை உறுப்பினராக 1952 முதல் 1962 முடிய பணியாற்றியவர். இவர் ராஜாஜியின் ஒரே மகன் ஆவார். இவரது சகோதரி இலக்குமி, மகாத்மா காந்தியின் நான்காவது மகன் தேவதாஸ் காந்தியை மணந்தவர்.

இளமை
----

தமிழக மக்களால் **இராஜாஜி** என அழைப்படும் சக்கரவர்த்தி இராசகோபாலாச்சாரியர் – *அலமேலு மங்கம்மா* இணையருக்கு 1909-இல் பிறந்தவர் சி. ஆர். நரசிம்மன். 1930-ஆம் ஆண்டில் நரசிம்மன் தனது தந்தை இராஜாஜியுடன் சேர்ந்து, வேதாரண்யத்தில் உப்புச் சத்தியாகிரகப் போராட்டத்தில் ஈடுபட்டுச் சிறை சென்றார்.

அரசியல்
-------

இந்திய விடுதலைக்குப் பின்னர் நடைபெற்ற 1951-1952 முதல் இந்தியப் பொதுத் தேர்தலில், கிருஷ்ணகிரி மக்களவைத் தொகுதியில் போட்டியிட்டு வென்றார். மீண்டும் 1957-இல் நடைபெற்ற இரண்டாவது இந்தியப் பொதுத் தேர்தலில் கிருஷ்ணகிரி மக்களவைத் தொகுதியிலிருந்து மீண்டும் வெற்றி பெற்றார். அதற்கடுத்து 1962ல் நடந்த தேர்தலில் திமுக வேட்பாளர் கே. இராசாராமிடம் தோற்றுப்போனார்.

இராஜாஜி இந்திய தேசிய காங்கிரசு கட்சியிலிருந்து வெளியேறி சுதந்திராக் கட்சியை நிறுவிய போது, சி. ஆர். நரசிம்மன் தொடர்ந்து காங்கிரஸ் கட்சியில் தொடர்ந்தார். பின்னர் 1960-இல் நரசிம்மன் சுதந்திராக் கட்சியில் இணைந்தார்.

மறைவு
-----

சி. ஆர். நரசிம்மன் 1989-இல் தமது 80-வது வயதில் மறைந்தார்.

மேற்கோள்கள்
-----------

1. ↑  "Statistical Report on General Elections 1951 to the First Lok Sabha" (PDF). Election Commission of India. 8 October 2014 அன்று மூலம் (PDF) பரணிடப்பட்டது.
2. ↑  "Statistical Report on General Elections 1957 to the Second Lok Sabha" (PDF). Election Commission of India. 2014-10-08 அன்று மூலம் (PDF) பரணிடப்பட்டது. 2017-04-20 அன்று பார்க்கப்பட்டது.
3. ↑  திரும்பிப் பார்ப்போம்
**பில் நை தி சயன்ஸ் கை** (Bill Nye the Science Guy 27 நவம்பர் 1955) என்பவர் அமெரிக்க அறிவியலாளர், பொறியாளர், புதுப்புனவர் நகைச்சுவையாளர் மற்றும் நூலாசிரியர் ஆவார். அமெரிக்கத் தொலைக்காட்சிகளில் 'பில் நை தி சயன்ஸ் கை' என்னும் நிகழ்ச்சி மூலம் அறிவியல் கருத்துகளைச் சோதனைகள் செய்து காட்டியும், நகைச்சுவையுடன் விளையாட்டுகள் செய்து காட்டியும் பேர் பெற்றவர். இந்த நிகழ்ச்சி தொலைக்காட்சியில் 1992 ஆம் ஆண்டு முதல் 1998 வரை ஒளி பரப்பானது. இந்தக் காட்சிகளுக்காக எம்மி விருதுகள் 19 முறை வழங்கப்பட்டன.

வாழ்க்கைச்சுருக்கம்
-------------------

1977 ஆம் ஆண்டில் பில் நை அமெரிக்காவில் வாசிங்டனில் பிறந்தார். நியூயார்க்கு கார்னல் பல்கலைக் கழகத்தில் பயின்று எந்திரவியல் பொறியாளர் பட்டம் பெற்றார். சியாட்டிலில் போயிங் நிறுவனத்தில் வானூர்திப் பொறியாளராகப் பணி செய்தார். தொலைக்கட்சிகளில் பகுதி நேர நகைச்சுவையாளராகத் தோன்றினார். பின்னர் 1980 களில் முழு நேரமும்
அறிவியல் செய்திகளை, சிரிப்பு ஏற்படும்படியும் குழந்தைகள், மாணவர்கள் போன்றோருக்கு ஈர்ப்பாக இருக்கும் வண்ணம்
விளக்கினார்.
**பில் நை தி சயன்ஸ் கை** என்ற பாத்திரத்தைப் புனைந்து கொண்டு, மேலங்கி, கழுத்தில் குறு பட்டை அணிந்து கொண்டு, தொலைக்காட்சியில் தோன்றி, அறிவியல் உண்மைகளையும் கருத்துகளையும் பார்ப்போர் பரவசப்படும் அளவுக்கு விளக்கிப் பேசுவார்.
**நையின் கண்கள்** என்ற பெயரில் தொலைக்காட்சித் தொடரும் இவர் செய்தார். உலகில் மிகப் பெரியதாகக் கருதப்படுகிற அரசு சாராத விண்வெளி நிறுவனமான பிளானிட்டரி சொசைட்டியின் இயக்குநராக இருந்தார்.
பத்து நூல்களுக்கு மேல் எழுதியிருக்கிறார்.
2001 ஆம் ஆண்டில் நாசா நிறுவனம் செவ்வாய்க் கோள் விண்வெளிப் பயணத்தில் பில் நை வடிவமைத்த மார்சன் சன் டயல் பயன்படுத்தப்பட்டது.

மேற்கோள்
--------

1. ↑  *Bill Nye, the Science Guy*, September 10, 1993, April 12, 2016 அன்று பார்க்கப்பட்டது
2. ↑
3. ↑
4. ↑
**மொய்** என்பது தனிநபர்கள் நடத்தும் விழாக்களில் கலந்துகொள்பவர்கள் பணமாக அளிக்கும் பரிசு ஆகும். மொய்யில் மூன்று வகைகள் உண்டு திருமணம், காதுகுத்து, பூப்புனித நீராட்டு விழா போன்ற குடும்ப விழாக்களில் அளிக்கப்படும் மொய் என்பது ஒருவகை, இது அன்பளிப்பு ஆகும். நிதித் தேவையை நிறைவு செய்யும் எண்ணத்துடனே ஏற்பாடு செய்யப்படும் *மொய்விருந்து* என்பது இன்னொருவகை. இது திருப்பிச் செலுத்த வேண்டிய கடன் போன்றது.மூன்றாவது இறப்பின் போது இழவு வீட்டில் செய்வது.

மொய் விருந்து
-------------

முதன்மைக் கட்டுரை: மொய் விருந்து
மொய் விருந்துகள் பெரும்பாலும் ஆடி மாதத்தில் நடத்தப்படும். இந்த வழக்கம் பொதுவாக தற்போது தமிழ்நாட்டில், புதுக்கோட்டை மாவட்டமும் அதை ஒட்டிய பகுதிகளிலும் நடத்தப்படுகிறது. இது ஒருவகை நிதி திரட்டல் என்று சொல்லப்படுகிறது.
மொய் விருந்தில் ஆட்டுக்கறிச் சாப்பாட்டைப் பறிமாறுகிறார்கள். விருந்துக்கு அழைப்பிதழ் அச்சடித்து தெரிந்தவர்களுக்கு எல்லாம் கொடுக்கப்படுகிறது. ஐந்து அல்லது பத்து நபர்கள் சேர்ந்தும் விருந்து நடத்துவர். அனைவரும் பொதுவான அழைப்பிதழ் அடித்து வேண்டியவர்களை அழைப்பர், விருந்து உண்டவர்கள் தாங்கள் விரும்பியவருக்கு மொய் எழுதலாம். விழா முடிந்தபின் விழா ஏற்பாட்டாளர்கள் தங்களுக்கு வந்த மொய்ப்பணத்தின் விகிதாச்சாரத்திற்கு ஏற்ப செலவைப் பங்கிட்டுக் கொள்வார்கள் விருந்துண்டவர்கள் மொய் எழுதவேண்டும் என்ற கட்டாயமும் இல்லை, இந்த விருந்துகளில் வைக்கப்படும் மொய்ப் பணத்தை கணக்கு எழுதிவைத்து இந்த மொய்வைத்தவர்கள் மொய் விருந்து வைக்கும்போது அவர்கள் வைத்த மொய்யைவிட கூடுதலான தொகையை மொய்யாக வைப்பது அவசியம்.

பொதுவாக, இந்த விருந்துகளைக் கிராமச் சமூகக் கூடத்திலோ, கோயில் இடத்திலோ நடத்துகிறார்கள்.

மேற்கோள்
--------

1. ↑  "'வசூல் மேளா'வாக மாறும் மொய் விருந்து வைபவங்கள்﻿: கடனாளியாகும் குடும்பங்கள்". தி இந்து. 7 மே 2014. 20 ஆகத்து 2016 அன்று பார்க்கப்பட்டது.
2. ↑  சமஸ் (16 ஆகத்து 2016). "மொய்யில் என்ன இழிவு?". தி இந்து. 20 ஆகத்து 2016 அன்று பார்க்கப்பட்டது.
**சி. ஆர். பார்த்திபன்** (*C. R. Parthiban*, 1929 – 25 சனவரி 2021) இந்தியத் தமிழ்த் திரைப்பட, மற்றும் நாடக நடிகர் ஆவார். இவர் *வீரபாண்டிய கட்டபொம்மன்* (1959) திரைப்படத்தில் ஜாக்சன் துரையாக நடித்துப் புகழ் பெற்றார். தமிழ், தெலுங்கு, இந்தி என நூற்றுக்கும் மேற்பட்ட திரைப்படங்களில் நடித்துள்ளார்.

வாழ்க்கைக் குறிப்பு
-------------------

வேலூரை சொந்த ஊராகக் கொண்ட பார்த்திபன், பள்ளிப் படிப்பின் பின், மேல்படிப்புக்காக 1946 இல் சென்னை வந்து லயோலா கல்லூரியில் படித்து, பொருளியலில் இளங்கலைப் பட்டம் பெற்றார். பள்ளியிலும், கல்லூரியிலும் நாடகங்களில் நடித்தார். பட்டம் பெற்ற பின்னர் தலைமைச் செயலகத்தில் பணியாற்றினார். பின்னர் நாடகங்களில் பல வேடங்களில் நடிக்க ஆரம்பித்தார். ‘வீரபாண்டிய கட்டபொம்மன்’ நாடகத்திலும் இவர் நடித்துள்ளார்.

முதன் முதலில் ஜெமினி ஸ்டூடியோவில் 'இன்சனியாத்' என்ற இந்தித் திரைப்படம் ஒன்றில் நடிக்க வாய்ப்புக் கிடைத்தது. அதன் பிறகு 'புதுமைப்பித்தன்' (1957) தமிழ்த் திரைப்படத்தில் டி. ஆர். ராஜகுமாரிக்கு அண்ணனாக, நாடகக் குழுத் தலைவனாக நடித்தார். இரும்புத்திரை, வஞ்சிக்கோட்டை வாலிபன், மோட்டார் சுந்தரம் பிள்ளை என ஜெமினியின் பல படங்களில் நடித்தார்.

கிட்டத்தட்ட 120 படங்களில் நடித்திருக்கிறார். 1982 இல் *கோழி கூவுது* படத்தில் *அண்ணே அண்ணே* பாடல் காட்சியில் சிறப்பாக நடித்துப் பாராட்டுப் பெற்றார்.

மறைவு
-----

சக்ரவர்த்தி ஆர். பார்த்திபன் 2021 சனவரி 25 இல் தனது 91-வது அகவையில் சென்னையில் காலமானார்.

நடித்த சில திரைப்படங்கள்
------------------------

* புதுமைப்பித்தன் (1957)
* அன்னையின் ஆணை
* இரும்புத்திரை
* வஞ்சிக்கோட்டை வாலிபன்
* வீரபாண்டிய கட்டபொம்மன்
* மோட்டார் சுந்தரம் பிள்ளை
* மூன்றெழுத்து
* பணமா பாசமா
* சுமைதாங்கி
* திக்கற்ற பார்வதி
* கோழி கூவுது (1982)

மேற்கோள்கள்
-----------

1. 1 2 3  Selvaraj, Balamurugan (22 November 2017). "60 years of Cine-life-journey" (in en). *Dailytuner*. .
2. 1 2 3 4 5 6  "ஐந்து முதல்வர்களுடன் தொடர்பில் இருந்தவர்; மறக்கவே முடியாத 'ஜாக்ஸன் துரை' சி.ஆர்.பார்த்திபன்!". *இந்து தமிழ் (நாளிதழ்)*. 25 January 2021. 25 January 2021 அன்று பார்க்கப்பட்டது.
3. ↑  Naig, Udhav (2 October 2014). "Fans keep the legend alive" (in en-IN). *தி இந்து*. .
4. ↑  Selvaraj, Balamurugan (22 November 2017). "'Veerapandiya Kattabomman' villain recalls cine life" (in en-US). *The News Today*. Archived from the original on 23 நவம்பர் 2017. .

வெளி இணைப்புகள்
---------------

* ஐ.எம்.டி.பி இணையத்தளத்தில் சி. ஆர். பார்த்திபன்
NAS
 NAS எதிர் SAN
**வலையகம் இணைந்த சேமிப்பகம்**(NAS = Network-attached storage) என்பது வேறுபட்ட வன்பொருட்களைக் கொண்ட கணியக்கருவிகளுக்கான தரவுகளை, அக்கருவிகளிடமிருந்து பெற்று, அவை கேட்கப்படும் போது, குறைந்தது இருமடங்கு வேகத்தில் தரம் குறையாமல் அளிக்க வல்ல, வலையகத்தில் இணைக்கப்பட்ட சேமிக்கும் கலன் ஆகும். சேமிப்பு பரப்பு வலையமைப்பு (SAN) என்பதும், இதுவும் ஒன்றல்ல. ஒரு இணைய வழங்கியை விட கோப்புகளைத் தருவதிலும், பெறுவதிலும், அளிப்பதிலும் பாதுகாப்பும், விரைவுத் தன்மையும் இத்தகைய சேமிக்கும் கலன்கள் பெற்றுத் திகழ்வதாகக் கூறப்படுகிறது. இதன் வன்தட்டு இதற்கே உரிய வன்பொருள் தன்மைகளோடும், மென்பொருட்களோடும் செயற்படுகிறது. அதனால் இதன் திறனும், மின்சாரமும், ஆயுளும் மேலோங்கி இருக்கின்றன. NAS எதிர் SAN: NAS கோப்பு பயன்பாடு எல்லைகள் அற்றது. SAN பயன்பாட்டு எல்லைகள் உடையது.NAS என்பதன் இயக்குதளம் பெறும் கணினையைப் பொறுத்து வேறுபடலாம். SAN என்பதன் இயக்குதளம் மாறுவதில்லை. எனவே, இத்தகைய சேமிப்புகலன்களை தொழினுட்ப வல்லுனர்கள் பரிந்துரைக்கிறார்கள்.

சிறந்த லினக்சு வழங்கல்கள்
-------------------------

லினக்சில், இத்தகைய கோப்பு மேலாண்மையை வழங்கும், சிறந்த வலையகம் இணைந்த சேமிப்பகங்கள் என நான்கினைக் கூறலாம்.

1. அமெகி (Amahi)
2. ஓபன்மீடியாவால்ட்டு (OpenMediaVault)
3. இராக்சுடோர்(Rockstor)
4. ஓபன்ஃபைலர் (Openfiler)

பெருந்தரவுகள் வளர்ந்து வரும் இச்சூழலில், இத்தகைய வன்பொருட்கள் மிக முக்கியபங்கையும், பாதுகாப்பையும் வழங்குகின்றன.

மேற்கோள்கள்
-----------

விக்கிமீடியா பொதுவகத்தில்,  
 ***Network-attached storage***   
என்பதின் ஊடகங்கள் உள்ளன. 


1. ↑  InfoStor. NAS Advantages: A VARs View, April 01, 1998. By Ron Levine.
2. ↑  seagate.com
3. ↑
**மதுராந்தகம் சி. ஆறுமுகம்** **மதுராந்தகத்தார்** என்ற பெயரால் பிரபலமானவர். செங்கல்பட்டு மாவட்டம், செய்யூர் வட்டம், கொடூர் கிராமத்தில் 1927ல் ஏழை விவசாய குடும்பத்தில் பிறந்தார். இவர் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகத்தின் நிறுவன உறுப்பினர் ஆவார். செங்கை அண்ணா மாவட்டத்தில் பேரறிஞர் அண்ணாவுடன் பொதுக்குழு உறுப்பினராக இருந்தார். இவர் திமுக சார்பாக மதுராந்தகம் சட்டமன்றத் தொகுதியில், 1971, 1977, 1984 சட்டமன்றத் தேர்தல்களில், போட்டியிட்டு வெற்றிபெற்றார். மதுராந்தகம் நிலவள வங்கி தலைவராக பொறுப்பு வகித்தார்.

**1984** நடந்த சட்டமன்ற தேர்தலில் **90** பேரை எதிர்த்து நின்று மிகக் கடுமையாக போராடி வெற்றி பெற்றவர், பின்னர் தலைவரின் ஆணை ஏற்று, இந்திய அரசியலமைப்புச்சட்டத்தை எரித்து தன் சட்டமன்ற உறுப்பினர் பதவியை இழந்தார்.

இவர் 1971 முதல் 1993 வரை திராவிட முன்னேற்றக் கழகத்தின் செங்கல்பட்டு மாவட்டத்தின் கட்சிச் செயலாளராகப் பணிபுரிந்தார். பேரறிஞர் அண்ணா அவர்களுடன் நெருங்கி பழகியவர். இவர் அக்கட்சித் தலைவர் மு. கருணாநிதியுடன் மிகுந்த நெருக்கமாக இருந்தார். அக்கட்சி அறக்கட்டளையின் உறுப்பினராகவும் இருந்தார்.

**2005** ஆம் ஆண்டு ஜூன் மாதம் 2 ஆம் தேதி அன்று இயற்கை எய்தினார்.

மேற்கோள்கள்
-----------
பொதுவான விபரப்பட்டியல் கடித உறையின் அமைப்பு
**விபரப்பட்டியல் கடித உறை** (Catalog Envelope) என்பது, கடித உறை வகைகளுள் ஒன்று. இது அகலப்பக்கம் திறந்துள்ள உறையாகும். பணப்பை மூடி எனப்படும் வகையைச் சேர்ந்த மூடியையும், நடுப் பொருத்தும் கொண்டது இவ்வுறை. பல பக்கங்களைக் கொண்ட தடித்த, எடை கூடிய ஆவணம் ஆவணங்களை அனுப்புவதற்கு இதனைப் பயன்படுத்துவர். சஞ்சிகைகள், அறிக்கைகள், விபரப்பட்டியல்கள் போன்றவை இத்தகைய ஆவணங்களுள் அடங்கும்.

பாலிசி உறை
----------

இவ்வகை உறைகளுள் "பாலிசி உறை" எனப்படும். ஒரு வகை உறை காப்புறுதிப் பத்திரங்கள், உயில்கள், ஈட்டுப் பத்திரம் மற்றும் அது போன்ற சட்டம் சார்ந்த ஆவணங்களை அனுப்புவதற்கான உறைகள், அவற்றின் முன்பக்கத்தில் முழு அளவுச் சாளரங்களைக் கொண்டிருப்பதும் உண்டு.

இவ்வகை உள்ள உறைகள் அவற்றின் அளவைப் பொறுத்து எண்கள் மூலம் குறிக்கப்படுகின்றன. இவற்றுள், 1, 1-3/4, 2, 3, 6, 7, 8, 9, 9-1/2, 9-3/4, 10, 10-1/2, 11, 12, 12-1/2, 13-1/2, 14, 14-1/4, 14-1/2, 15, 15-1/2 என்பன அடங்கும்.

தரப்படுத்தப்பட்ட அளவுகள்
------------------------

| பெயர் | உறை அளவு (அங்குலம்) | மிகப்பெரிய உள்ளடக்க அளவு |
| --- | --- | --- |
| #1 | 6 x 9 | 5.75 x 8.75 |
| #1 ¾ | 6.5 x 9.5 | 6.25 x 9.25 |
| #2 | 6.5 x 10 | 6.25 x 9.75 |
| #3 | 7 x 10 | 6.75 x 9.75 |
| #6 | 7.5 x 10.5 | 7.25 x 10.25 |
| #7 | 8 x 11 | 7.75 x 10.75 |
| #8 | 8.25 x 11.25 | 8 x 11 |
| #9 பாலிசி | 4 x 9 | 3.75 x 8.75 |
| #9 ½ | 8.5 x 10.5 | 8.25 x 10.25 |
| #9 ¾ | 8.75 x 11.25 | 8.5 x 11 |
| #10 பாலிசி | 4.125 x 9.5 | 3.875 x 9.25 |
| #10 ½ | 9 x 12 | 8.75 x 11.75 |
| #11 பாலிசி | 4.5 x 10.375 | 4.25 x 10.125 |
| #12 பாலிசி | 4.75 x 10.875 | 4.5 x 10.625 |
| #12 ½ | 9.5 x 12.5 | 9.25 x 12.25 |
| #13 ½ | 10 x 13 | 9.75 x 12.75 |
| #14 பாலிசி | 5 x 11.5 | 4.75 x 11.25 |
| #14 ¼ | 11.25 x 14.25 | 11 x 14 |
| #14 ½ | 11.5 x 14.5 | 11.25 x 14.25 |
| #15 | 10 x 15 | 9.75 x 14.5 |
| #15 ½ | 12 x 15.5 | 11.75 x 15.25 |
**கோயிற்குடியிருப்பு** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியின் கரையில் அமைந்துள்ள இவ்வூரின் வடக்கு எல்லையில் சங்கத்தானையும், கிழக்கு எல்லையில் கடலேரியும், மேற்கில் சாவகச்சேரி நகரப் பகுதியும், தெற்கில் தனங்கிளப்பும் உள்ளன. இவ்வூர் தனங்கிளப்பு கிராம அலுவலர் பிரிவுக்குள் அடங்கியுள்ளது.

இவ்வூர் கடலேரியை அண்டி அமைந்துள்ளதால், மீன்பிடித்தொழிலும் இவ்வூரில் ஒரு முக்கியமான தொழிலாக உள்ளது. 2013 ஆம் ஆண்டின் மதிப்பீட்டின்படி இவ்வூரில் 76 மீனவக் குடும்பங்கள் வாழ்கின்றன.

குறிப்புகள்
-----------

1. ↑  Statistical Information-2010, பக். 17ல் உள்ள நிலப்படத்தைப் பார்க்க.
2. ↑  Statistical Information of the Northern Province-2014, பக். 82.

உசாத்துணைகள்
------------

* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

இவற்றையும் பார்க்கவும்
----------------------

* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்
**பு. இரா.கோகுலகிருட்டிணன்** (பிறப்பு 13 ஆகத்து 1928) குசராத்து உயர்நீதி மன்ற முதன்மை நீதிபதியாகப் பதவி வகித்து ஒய்வு பெற்றவர்.

வாழ்க்கைக் குறிப்பு
-------------------

திருவாரூர் மாவட்டத்தில் உள்ள மன்னார்குடியில் பிறந்த கோகுலகிருட்டிணன் தம் தொடக்கக் கல்வியைச் சென்னைத் திருவல்லிக்கேணி இந்து உயர்நிலைப் பள்ளியிலும் பட்டப் படிப்பைச் சென்னை மாநிலக் கல்லூரியிலும் பயின்றார். பின்னர் சென்னை சட்டக் கல்லூரியில் சட்டம் படித்தார்.

சட்டப்பணி
---------

நீதிபதிகள் வெங்கடாச்சாரி, சி.ஏ வைத்தியலிங்கம் ஆகியோரிடம் இளையராக இருந்து வழக்குரைஞர் தொழிலைக் கற்றுக் கொண்டார். பார் கவுன்சிலுக்கு இரண்டு முறை தேர்ந்தெடுக்கப் பட்டார் 1967 ஆம் ஆண்டில் அரசுத் தரப்பு வழக்குரைஞராக அமர்த்தப் பட்டார். அட்வகேட் ஜெனரலாகப் பதவி உயர்வு பெற்றார் 1969 இல் சென்னை உயர்நீதி மன்ற நீதிபதியாக அமர்த்தப்பட்டு சில ஆண்டுகள் கழித்து முதன்மை நீதிபதியாகவும் ஆனார். 1985 மார்ச்சு 21 இல் குசராத்து உயர்நீதி மன்ற முதன்மை நீதிபதியாகப் பதவியேற்றார்.

பிற ஈடுபாடுகள்
--------------

ஓய்வுக்குப் பின்னர் நீதிபதி கோகுலகிருட்டிணன் சமூக, பண்பாட்டு, சமயச் செயல்பாடுகளில் ஈடுபட்டு வருகிறார். சென்னைப் பல்கலைக்கழகத்தின் 125 ஆம் ஆண்டு நிறைவு விழாவில் தலைமை ஏற்றார். பன்னாட்டுத் திரைப்பட தேர்வுக் குழுவில் இடம் பெற்றார்.

உசாத்துணை
---------

* 
*
**சி. ஆ. ராமசாமிபிள்ளை** (1898-1968) தமிழ்நாட்டில் இராஜபாளையம்-சங்கரன்கோவில் சாலையில் உள்ள கரிவலம்வந்தநல்லூரைச் சேர்ந்தவர்.

பிறப்பு
-------

இவர் 1898ஆம் ஆண்டு ஆடி மாதம் 14ஆம் தேதி பிறந்தவர். தான் செய்துவந்த பஞ்சு வியாபாரம் சரியாக நடைபெறாமல் வறுமையில் வாடியநிலையிலும் தமிழ் இலக்கியத்தில் கொண்ட ஈடுபாட்டால் பல சிறு பிரபந்த நூல்களைப் படைத்துள்ளார். தமிழ் இலக்கிய இலக்கணங்களை சேத்தூர் அரசவைக் கவிஞர் அப்பாவுக் கவிராயரிடம் கற்றவர்.

இயற்றிய நூல்கள்
---------------

கரிவலம்வந்தநல்லூர் கோயில் பால்வண்ணநாதர் மீது அந்தாதி, கலிவெண்பா, மாலை முதலிய பிரபந்த நூல்களை இயற்றியுள்ளார்.

* திருக்கருவை முகலிங்க வெண்பா அந்தாதி
* திருக்கருவை பால்வண்ணத்தந்தாதி
* திருக்கருவை நீரோட்டக வெண்பா அந்தாதி
* கருவை நாயகமாலை
* திருக்கருவை வருக்கமாலை
* திருக்கருவை இரட்டை மணிமாலை
* திருக்கருவை பால்வண்ணப்பத்து
* திருக்கருவை ஒப்பனையம்மன் வருகைப்பத்து
* திருக்கருவை ஒப்பிலா வல்லியம்மன் பத்து
* திருக்கருவை முப்பிடாதியம்மன் பத்து
* திருக்கருவை வீரசண்முகர் வருக்கச் சமயமாலை
* திருக்கருவை வீரசண்முகர் வாழ்த்துப் பாமாலை
* திருக்கருவை தலபுராண போற்றிக் கலிவெண்பா

இறப்பு
------

இவர் 1968-ஆம் ஆண்டு தம் 70ஆவது வயதில் காலமானார்.

மேற்கோள்கள்
-----------

1. 1 2 3  அறியப்படாத அற்புதக் கவிஞர் , கொ.மா.கோதண்டம், தினமணி, தமிழ்மணி, 15.2.2015
**கோயம்புத்தூர் மேயர்** (*List of mayors of Coimbatore*) என்பவர் தமிழ்நாட்டின் கோயம்புத்தூர் மாநகரத்தின் முதல் குடிமகன் ஆவார். தேர்ந்தெடுக்கப்பட்ட அரசியல்வாதியான இவர், கோயம்புத்தூர் மாநகராட்சியின் மாமன்ற உறுப்பினர்கள் 99 பேருடன் நகரின் தலைமை நிர்வாகியாக உள்ளார். 

கோயம்புத்தூரின் மேயராக தற்போது 4 மார்ச் 2022 முதல் ஏ. கல்பனா உள்ளார்.  

முன்பு மேயர் நேரடியாக வாக்காளர்களால் தேர்ந்தெடுக்கப்படுவந்தனர். மாமன்ற உறுப்பினர்களிடையே நடக்கும் மறைமுகத் தேர்தலில் மேயர் தேர்ந்தெடுக்க ஏதுவாக அந்தமுறை 2006ல் இது தற்காலிகமாக நீக்கப்பட்டது. இந்திய தேர்தல் ஆணையத்தின் பரிந்துரையின் பேரில் 2011 இல் நேரடித் தேர்தல் நடைமுறை மீண்டும் கொண்டுவரப்பட்டது.  ஆனால் தற்போது மீண்டும் மாமன்ற உறுப்பினர்களால் மறைமுகத் தேர்தல் வழியாக மேயர் தேர்ந்தெடுக்கப்படும் முறை 2022 ஆம் ஆண்டு மீண்டும் கொண்டுவரப்பட்டுள்ளது.

மேயரின் உத்தியோகபூர்வ அலுவலகம் ஆர். எஸ். புரத்தில் உள்ள வெங்கடசாமி சாலையில் கிழக்கு பகுதியில் உள்ளது.

மேயர்களின் பட்டியல்
-------------------

முதல் மேயர் 1996 இல் தேர்ந்தெடுக்கப்பட்டார். 2022 நிலவரப்படி, ஆறு மேயர்கள் தேர்ந்தெடுக்கபட்டுள்ளனர். அவர்களில் தமிழ் மாநில காங்கிரசிலிருந்து ஒருவர், அ.தி.மு.க.விலிருந்து மூவர், இ.தே.கா.விலிருந்து ஒருவர், தி.மு.க.விலிருந்து ஒருவர் என தேர்ந்தெடுக்கப்பட்டுளனர்.

| ஆண்டுகள் | மேயர் | அரசியல் கட்சி | குறிப்புகள் |
| --- | --- | --- | --- |
| 1996–2001 | வி. கோபாலகிருஷ்ணன் | தமிழ் மாநில காங்கிரசு | கோவையின் முதல் மேயர் |
| 2001–2006 | தா. மலரவன் | அனைத்திந்திய அண்ணா திராவிட முன்னேற்றக் கழகம் |  |
| 2006-2011 | ஆர். வெங்கடாசலம் | இந்திய தேசிய காங்கிரசு | மறைமுகமாக தேர்ந்தெடுக்கப்பட்ட முதல் மேயர் |
| 2011-2014 | செ. மா. வேலுச்சாமி | அனைத்திந்திய அண்ணா திராவிட முன்னேற்றக் கழகம் |
| 2014-2016 | கணபதி பி. ராஜ் குமார் | அனைத்திந்திய அண்ணா திராவிட முன்னேற்றக் கழகம் |
| 2022-தற்போது | ஏ. கல்பனா | திராவிட முன்னேற்றக் கழகம் |
|

வெளி இணைப்புகள்
---------------

* கோவை மேயர் பரணிடப்பட்டது 2014-02-01 at the வந்தவழி இயந்திரம்

குறிப்புகள்
-----------

1. ↑  "S.M. Velusamy is Coimbatore Mayor". 21 October 2011.. பார்த்த நாள்: 2014-01-23.
2. ↑  "A. Kalpana set to be Coimbatore's first woman Mayor". *The Hindu*. 3 March 2022.
3. ↑  "A.Kalpana is Kovai Mayor". *The Times of India*. 4 March 2022.
4. ↑  "In next local poll, mayors will be elected directly by people". 21 July 2011. Archived from the original on 2014-02-02.. பார்த்த நாள்: 2014-01-24.
**கோயிலகம்** ( மலையாளம்: കോവിലകം ) என்பது இந்தியாவின், கேரள சுதேச மன்னர் பரம்பரையைச் சேர்ந்த பிரபுமனை அல்லது அரண்மனை ஆகும். இந்த கோயிலகமானது அரச மரபில் அரசுரிமை பெறாத குடும்பத்தின் குறிப்பிட்ட கிளையின் மூத்த ஆண் அல்லது பெணின் நிர்வாகத்தில் இருக்கும். வடக்கு மலபார் பிராந்தியத்தில், இது *கோலோம்* ( மலையாளம்: കോലോം ) என்று அழைக்கபடுகிறது. 

கேரளத்தின் அரச மரபைச் சேர்ந்த குடும்பத்துடன் வெவ்வேறு திருமண உறவுக் கிளைகளைக் குறிக்கும் பல கோயிலகங்கள் உள்ளன. அவற்றில் உள்ள ஒரு நபர் வயது மூப்புக்கு ஏற்ப அரசரின் நிலைக்கு உயருவார். கோயிலகம் இல்லமானது பொதுவாக பெரிய அழகான பிரபுமனையாகவோ அல்லது கேரள பாரம்பரிய இடைக்கால கட்டிடக்கலை பாணியில் பெரிய அளவிலான மர வேலைப்பாடுளும், சுவரோவியங்களைக் கொண்ட அரண்மனையாக இருக்கும். ஒரு கோவிலகத்துக்கு பொதுவாக அதன் குடும்ப உறுப்பினர்கள் வாழுவதுற்கு பொதுமான அளவுக்கு தேவையான நில புலன்கள், சொத்துக்கள் இருக்கும்.

எடுத்துக்காட்டுகள்
------------------

வடக்கு மலபாரின் கோட்டயம் சுதேச சமஸ்தானமானது ஆளும் பரம்பரையில் மூன்று கிளைகளைக் கொண்டிருந்தது; அதாவது: 

* கிழக்கே கோயிலகம் (கிழக்கு அரண்மனை)
* தெக்கே கோயிலகம் (தெற்கு அரண்மனை)
* பதின்ஜரே கோயிலகம் (மேற்கு அரண்மனை)

குறிப்புகள்
-----------

1. ↑  Agrarian relations in late medieval malabar by M.T Narayanan (2003) Swatantra Bharath Press
2. ↑  A collection of treaties, engagements, and other papers of importance by William Logan
3. ↑  The book of Duarte Barbosa: an account of the countries bordering on the Indian Ocean and their inhabitants by Duarte Barbosa
**பில்ஹணர்** (Bilhana) 11ஆம் நூற்றாண்டின் காஷ்மீரின் காதல் கவிஞர் ஆவார். **சௌரபாஞ்சசிகா** எனும் காதல் கவிதையால் உலகம் முழுவதும் அறியப்பட்டவர்.

இந்தியாவின் தொன்மை வரலாற்றின் படி, காஷ்மீரப் பண்டிதரான பில்ஹணர், காஷ்மீர மன்னர் மதனபீராமாவின் மகள் யாமினிபூர்ணதிலகத்துடன் இரகசியக் காதல் கொண்டார்.
இவர்களது இரகசியக் காதல் வெளிப்பட்டதால், காஷ்மீர மன்னரின் ஆணைப்படி, பில்ஹணர் சிறையில் அடைக்கப்பட்டார். இரகசியக் காதல் வழக்கு முடிந்து தீர்ப்பு வெளியாகும் வரை சிறையில் இருந்தவாறே, பில்ஹணர் ஐம்பது பத்திகள் கொண்ட *சௌரபாஞ்சாசிகா* எனும் காதல் கவிதை நூலை சமசுகிருத மொழியில் எழுதினார்.

தீர்ப்பின் பின்னர் இவர் மன்னரால் கொலையுண்டாரா? அல்லது நாடு கடத்தப்பட்டாரா? என்ற விவரம் அறியப்படவில்லை.
இருப்பினும் இவரது காதல் கவிதைகள் இந்தியா முழுவதும் பல வடிவங்களில் வாய்மொழி மூலம் அறியப்படுகிறது. 
காஷ்மீரி மொழியில் வெளியாகியுள்ள இவரது காதல் கவிதையின் முடிவு சரியாகக் குறிப்படாத நிலையில், தென்னிந்தியாவில் இவரது காதல் கவிதை இன்பகரமாக முடிவடைகிறது.

பில்ஹணரின் *சௌரபாஞ்சசிகா* எனும் காதல் கவிதை நூல் 1848இல் பிரெஞ்சு மொழியில் வெளியானது. *எட்வர்டு பௌஸ் மதர்ஸ்* (Edward Powys Mathers) எனும் ஆங்கில எழுத்தாளர், **சௌரபாஞ்சசிகா** நூலை ஆங்கிலத்தில் *கருப்பு செண்டிகைப்பூக்கள்* (Black Marigolds) எனும் தலைப்பில் மொழிபெயர்த்துள்ளார். என்பவரால் *கருப்பு செண்டிகைப்பூக்கள்* (Black Marigolds) எனும் பெயரில் ஆங்கிலத்தில் மொழிபெயர்க்கப்பட்டது.

தொன்மக் கதை
-----------

காஷ்மீர மன்னரின் மகளான யாமினிபூர்ணதிலகத்துடன் கொண்ட இரகசியக் காதல் கொண்டார் பில்ஹணர் எனும் கவிஞர். இக்காதலை அறிந்த காஷ்மீர மன்னர், பில்ஹணரை சிறையில் அடைத்தார். சிறையில் பில்ஹாணர் *சௌரபாஞ்சசிகா* எனும் ஐம்பது பத்திகள் கொண்ட காதல் கவிதை நூலை இயற்றினார்.

பின்னர் பில்ஹணர் காஷ்மீரை விட்டு நாடு கடத்தப்பட்டார். பின்னர் பில்ஹணர் மதுரா, கன்னோசி, பிரயாகை, வாரணாசி, சோமநாதபுரம், துவாரகை, கல்யாண் மற்றும் இராமேஸ்வரம் போன்ற புனிதத் தலங்களுக்கு தீர்த்த யாத்திரை சென்றார். பில்ஹணர் கல்யாண் நகரத்திற்கு மீண்டும் வந்த போது, மேலைச் சாளுக்கியப் பேரரசர் பில்ஹணரை தனது அரசவைப் புலவராகக் கொண்டார். இதனால் மனம் மகிழ்ந்த பில்ஹணர் மன்னரைப் பாராட்டும் விதமாக *விக்கிரமாங்கதேவ சரிதம்* எனும் நூலை ஆக்கினார்.

திரைப்படங்களில் பில்ஹணர்
------------------------

திரைப்படங்களில் பில்ஹாணவின் காதல் வாழ்க்கை குறித்து தமிழில் 1948ஆம் ஆண்டில் இரண்டு திரைப்படங்கள் வெளிவந்துள்ளது.

* பில்ஹணா - 1948
* பில்ஹணன் - 1948

மேற்கோள்கள்
-----------

1. ↑  Black Marigolds by E. Powys Mathers
2. ↑  Black Marigolds
3. ↑  Sreedharan, E, "A Textbook of Historiography: 500 BC to AD 2000". New Delhi, Oreient Black Swan, 2004,p. 326 ISBN 81-250-2657-6
4. ↑  Sen, Sailendra (2013). *A Textbook of Medieval Indian History*. Primus Books. பக். 52–53. பன்னாட்டுத் தரப்புத்தக எண்:978-9-38060-734-4.

* Introduction to *The Secret Delights of Love*, Peter Pauper Press (1966).

வெளி இணைப்புகள்
---------------

* Black Marigolds, at sacred-texts.com
* The Caurapâñcâśikâ (The Love-Thief) Poesy rendering into English 2013
**வெ. ந. முத்தமிழ்ச் செல்வன்** (*V. N. Muthamilselvan*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் இலால்குடியினைச் சேர்ந்தவர். இவர் இலால்குடி மாவட்டக் கழக உயர்நிலைப் பள்ளியிலும் திருச்சிராப்பள்ளி ஜோசப் கல்லூரிப் பள்ளியிலும் பள்ளிப் படிப்பினை முடித்துள்ளார். முத்தமிழ்ச் செல்வன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இலால்குடி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | இலால்குடி | திமுக | 40213 | 52.2 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 198.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**வட்டுக்கோட்டை குருமடம்** (*Batticotta Seminary*, **பட்டிக்கோட்டா செமினறி**) என்பது பிரித்தானிய இலங்கையில் யாழ்ப்பாணக் குடாநாட்டில் வட்டுக்கோட்டை என்ற ஊரில் 1823 ஆம் ஆண்டில் அமைக்கப்பட்ட ஒரு கல்வி நிறுவனம் ஆகும். இது அமெரிக்க இலங்கை மிசனினால் ஆரம்பிக்கப்பட்டது. இது 1855 ஆம் ஆண்டில் மூடப்பட்டது. சர் எமெர்சன் டெனன்ட் என்பவரின் பார்வையில் இக்கல்வி நிறுவனம் பல ஐரோப்பியக் கல்வி நிறுவனங்களின் தரத்துடன் ஒப்பிடக் கூடியதாக இருந்ததாகக் குறிப்பிட்டுள்ளார்.

இம்மதப்பள்ளி அங்கு சேர்க்கப்படும் மாணவர்களை கிறித்துவத்துக்கு மதம் மாற்றுவதையே முக்கிய நோக்காகக் கொண்டு ஆரம்பிக்கப்பட்டது. ஆனாலும், பெரும்பாலான மாணவர்கள் தமது இந்து சமய நம்பிக்கையையே கடைப்பிடித்து வந்தனர். இதனை அடுத்து 1855 ஆம் ஆண்டில் இக்குருமடம் மூடப்பட்டது. பட்டிக்கோட்டா குருமடத்தின் பழைய மாணவர்களும், உள்ளூர் கிறித்தவர்களும் இப்பள்ளியை மீளத் திறக்க வேண்டும் எனக் கோரிக்கை விட்டதை அடுத்து 1872 சூலை 3 இல் இக்கல்லூரி யாழ்ப்பாணக் கல்லூரி என்ற பெயரில் மீளவும் பழைய கட்டடத்திலேயே ஆரம்பிக்கப்பட்டது.

பழைய மாணவர்கள்
--------------

* சி. வை. தாமோதரம்பிள்ளை - தமிழ்ப் பண்டிதர்
* கரோல் விசுவநாதபிள்ளை
* பாவலர் துரையப்பாபிள்ளை - தெல்லிப்பழை மகாஜனக் கல்லூரியின் நிறுவனர்

மேற்கோள்கள்
-----------

1. ↑  Katiresu, S. (1905). *A Hand Book to the Jaffna Peninsula*. புதுதில்லி: Aian Educational Services. பக். 25-26. ISBN 81-206-1872-6.
2. ↑  Report of the Deputation to the India missions 1856 பக். 77
**புரோக்குளோரோக்காக்கசு** என்பது மிகவும் நுண்ணிய, 0.6 மைக்ரோமீட்டர் அளவே உள்ள, வித்தியாசமான கடல்வாழ் கோளவுயிரி ஆகும். இதுவே அநேகமாக உலகில் அதிகமாகக் காணப்படும் ஒளிச்சேர்க்கை உயிரியாக இருக்கலாம். 

புரோக்குளோரோக்காக்கசு முதன்முதலில் 1986ல் கண்டுபிடிக்கப்பட்டது. மாசச்சூசட்சு நுட்பியல் கழகத்தின் சேல்லி (பென்னி) சிசோல்ம் என்பவராலும், வுட்சு ஹோல் ஓசனோகிராபிக் கழகத்தின் ராபர்ட்டு ஜே. ஓல்சன் என்பவராலும், அவர்களுடைய கூட்டுழைப்பாளர்களாலும் சர்காசோக் கடலில் இவ்வுயிரி கண்டுபிடிக்கப்பட்டது. 

இவையே இதுவரை அறியப்பட்டதிலேயே மிகவும் சிறிய அளவிலான ஒளிச்சேர்க்கை உயிரிகளாகும். இவற்றின் நீளம் 0.5 முதல் 0.8 மைக்ரோமீட்டர் அளவே இருக்கும். ஒற்றை மில்லி லிட்டர் கடல்நீரில் ஒரு லட்சம் செல்களுக்கும் மேலே இருக்கும். உலகிலேயே மிகவும் அதிகமாகக் காணப்படும் உயிரினம் இதுவாகத் தான் இருக்கும். 

புரோக்குளோரோக்காக்கசின் ஒளிச்சேர்க்கும் பொருள் தனித்தன்மை வாய்ந்தது. 1986க்கும் முன்னர் இவற்றை உலகம் அறிந்திருக்கவில்லை என்றாலும், உலக ஆக்சிஜன் அளவில் ஏறத்தாழ 20 விழுக்காடுக்கு இவையே காரணம் என்று நம்பப்படுகிறது.

உசாத்துணைகள்
------------

1. ↑  S. W. Chisholm, R. J. Olson, E. R. Zettler, J. Waterbury, R. Goericke & N. Welschmeyer (1988). "A novel free-living prochlorophyte occurs at high cell concentrations in the oceanic euphotic zone". *Nature* **334**: 340–343.

வெளி இணைப்புகள்
---------------
**புரோடீனெக்சட்** (PROteINSECT) திட்டம் என்பது ஐரோப்பிய ஒன்றிய முன்முயற்சி ஆகும். இத்திட்டத்தினை இங்கிலாந்தின் உணவு மற்றும் சுற்றுச்சூழல் ஆராய்ச்சி நிறுவனம் (ஃபெரா) ஒருங்கிணைக்கிறது. இத்திட்டமானது தொழில்முறை பண்ணையில் உணவில் புரத மாற்றாகப் பூச்சிகளைப் பயன்படுத்துவதை சட்டப்பூர்வமாக்குவதாகும்.  

2013 ஆம் ஆண்டில், புரோடீனெசெக்ட் ஒரு ஆய்வு அறிக்கையைத் தயாரித்தது. இது ஐரோப்பிய ஒன்றியத்தில் விலங்குகளின் தீவனத்தில் தற்போதைய சட்டம் மற்றும் ஒழுங்குமுறைகளின் படி பூச்சிகளைப் பயன்படுத்துவது தொடர்பானதாகும். 

புரோடீனெசெக்ட் கூட்டமைப்பு ஐரோப்பா, ஆபிரிக்கா மற்றும் ஆசியாவிலிருந்து 3 ஆண்டு (2013-2016) கூட்டாண்மையைக் கொண்டுள்ளது. இதில் தீவன தொழிலில் உள்ள பன்னாட்டு நிறுவனங்கள், ஆராய்ச்சி மையங்கள் மற்றும் பல்கலைக்கழகங்கள் முதல் விவசாயிகள் மற்றும் கொள்கை மாற்றம் மற்றும் தகவல்தொடர்பு வல்லுநர்கள் வரை பங்கேற்றுள்ளனர்.

மேற்கோள்கள்
-----------

1. ↑  "Insects as Food: Why the Western Attitude Is Important", *Annual Review of Entomology*, Vol. 44: 21-50. 1999.DOI:10.1146/annurev.ento.44.1.21
2. 1 2  "Work Package 5: Pro-Insect Platform - Deliverable 5.1", PROteINSECT

வெளி இணைப்புகள்
---------------

* www. PROteINSECT.eu (திட்ட வீடு)
* ஆர்கானிக் உணவு அமைப்புகளில் ஆராய்ச்சிக்கான சர்வதேச மையம் (ICROFS)
**ஆவி வழிபாடு** என்பது மிகத் தொன்மையான வழிபாடுகளில் ஒன்றாகும். நோய்கள், தடைகள் போன்றவற்றுக்கு இறந்தவர்களின் ஆவியும் காரணமென ஆதிகுடிகள் நம்பினார்கள். அதனால் இறந்தோரின் ஆவியை திருப்திபடுத்த வழிபாடு முறையை வகுத்தனர். வைதீக இந்து சமயத்தில் நீத்தார் வழிபாடு போல நாட்டார் வழிபாடுகளில் ஆவி வழிபாடு எண்ணற்ற சடங்குகளோடு உள்ளது.

இறந்தோர் நினைவுகள் குடும்பத்திலுள்ளோர், சமூகத்திலுள்ளோரை பயம் கொள்ள செய்கின்றன.  அதனால் மக்கள் ஆவிகளை வழிபட தொடங்கினார்கள்.

வழிபாடு
-------

ஆவி வழிபாட்டினைக் காணிக்காரர்கள் சாவு என்றழைக்கின்றனர். யானை, புலி. பாம்பு போன்றவற்றால் கொல்லப்பட்டவர்களின் ஆவிகளை முறையே ஆனைச்சாவு, புலிச்சாவு, பாம்புச் சாவு என்று அழைக்கின்றனர். முதுமையால் இறந்தவர்களின் ஆவி முதுச்சாவு என்று அழைக்கப்படுகின்றது.

நடுகற்கள்
---------

தொட்டியம் நாயக்கர் போன்ற மக்கள் குழுவினர் இறந்தோர்களுக்காக நடுகல் வைத்து வழிபடுகின்ற வழக்கம் கொண்டிருக்கிறார்கள். இவ்வினத்தில் ஆண்-பெண் இருபாலருக்கும் நடுகல் வழிபாடு உண்டு. குழந்தைகளுக்குக் கிடையாது. அதாவது குழந்தைகளுக்குப் பால் பற்கள் விழாமல் இருந்தால் நடுகல் இல்லை. பல்விழுந்த பருவத்து குழந்தைகளுக்கு நடுகல் வழிபாடு உண்டு. 

அதேபோல ஊர் பஞ்சாயத்தால் ஒதுக்கி வைக்கப்பட்டு இறந்து போனவர்களுக்கு நடுகல் வழிபாடு கிடையாது. தற்கொலை செய்து கொண்டவர்களுக்கும் நடுகல் வழிபாடு இல்லை.

இறந்தோர் வழிபாடு
----------------

தமிழகமெங்கும் தங்கள் குடும்பத்தில் இறந்தோர்களை வழிபடும் வழக்கம் உள்ளது. இதுவும் ஆவி வழிபாடு முறை என்றாலும் தங்கள் குடும்பத்தை சேர்ந்தவர் இறந்ததால் வழிபடுவது ஒரு கடமையாக கருதி செய்கின்றனர். 

### பட்டவன் வழிபாடு

முதன்மைக் கட்டுரை: பட்டவன்
இறந்த ஆணை பட்டவன் என்னும், இறந்த பெண்ணை பட்டச்சி என்றும் அழைக்கின்றனர். 

பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர்.

* புலிக் குத்தி பட்டான்
* பன்றிக் குத்தி பட்டான்
* முயல் குத்தி பட்டான்
* யானைக்குத்தி பட்டான்
* பாம்புகடித்துப் பட்டான்

முத்தன் முத்தி வழிபாடு
----------------------

பழங்குடிகளிடம் வயதாகி இறந்த ஆணை முத்தன் என்றும், வயதாகி இறந்த பெண்ணை முத்தி என்றும் வழிபடும் வழக்கமுள்ளது. ஒருவர் இறந்ததும் மூன்றாண்டுகள் கழிந்த பின் அவரது ஆவியைச் சாற்றுப் பாடல் பாடி தோற்றுவித்துக் கோயில் கட்டி வழிபாடு நடத்துகின்றனர். அதன் பின் ஐந்து அல்லது பத்து வருடங்களுக்கு ஒருமுறை இவ்வழிபாட்டினை நிகழ்த்துகின்றனர்

ஆதாரங்கள்
---------

1. ↑  "தெய்வமே சாட்சி 12: காட்டுப்பேச்சிகளின் பாடல்". *இந்து தமிழ் திசை*.
இந்து சமயத்தில் இறைவனை வணங்கும் முறைகள் (நமஸ்காரம்) ஐந்து உள்ளன. இவை பொதுவாக வணங்கும் பொழுது பயன்படுத்தப்படும் உடல் அங்கங்களின் எண்ணிக்கையும், செயல்பாடுகளையும் பொறுத்து வகைப்படுத்தப்பட்டுள்ளன. இந்துக் கோயில்களின் கருவறை, கொடிக்கம்பம் போன்ற இடங்களில் எவ்வகையான வணங்கும் முறை கடைபிடிக்கப்பட வேண்டும் எனவும், ஆண் மற்றும் பெண் எவ்வகையான வணங்கும் முறையை கடைபிடிக்க வேண்டும் எனவும் வரையறை செய்துள்ளார்கள். பெரும்பாலும் இவ்வரையறைப் படியே இந்துக்கள் வணங்குகிறார்கள்.

வணங்கும் முறைகள்
----------------

இவை ஓரங்க நமஸ்காரம், மூன்று அங்க நமஸ்காரம், பஞ்சாங்க நமஸ்காரம், சாஷ்டாங்க நமஸ்காரம் மற்றும் அஷ்டாங்க நமஸ்காரம் என வணக்கும் பொழுது பயன்செய்யும் உடல் அங்கங்களைப் பொறுத்து பெயரிடப்பட்டுள்ளன.

1. ஓரங்க நமஸ்காரம் - தலை குனிந்து வணங்குவது
2. மூன்று அங்க நமஸ்காரம் - தலைமீது இரு கைகளையும் கூப்பி வணங்குவது
3. பஞ்சாங்க நமஸ்காரம் - தலை, கைகள் மற்றும் முழந்தாள்கள் ஆகியவை தரையில் படுமாறு விழுந்து வணங்குவது.
4. அஷ்டாங்க நமஸ்காரம் - தலை, காதுகள், கைகள், தோள்கள், முகவாய்க்கட்டை ஆகியவை தரையில் படுமாறு விழுந்து வணங்குவது.
5. சாஷ்டாங்க நமஸ்காரம் - தலை, கைகள், மார்பு மற்றும் முழந்தாள்கள் முதலான அத்தனை அங்கங்களும் தரையில் படுமாறு விழுந்து வணங்குவது.

இருகைகளையும் தலைமீது கூப்பி வணங்கும் மூன்று அங்க நமஸ்காரம்

மேற்கோள்களும் குறிப்புகளும்
---------------------------

1. ↑   நமஸ்காரங்கள் எத்தனை வகை? தினமலர் கோயில்கள்
**ஓர்சே அருங்காட்சியகம்** (பிரெஞ்சு மொழி: *Musée d'Orsay* பிரான்சு நாட்டின் பாரிசு நகரில் உள்ள அருங்காட்சியகங்களில் ஒன்று. இது செயின் ஆற்றின் இடது கரையில் அமைந்துள்ளது. 1900 ஆண்டு நிறுவப்பட்ட, முன்னால் தொடருந்து நிலையமான "கார் ஓர்சே" (*Gare d'Orsay*) மீது அமைக்கப்பட்டுள்ளது. இங்கு 1848 முதல் 1915 வரை படைக்கப்பட்ட ஓவியங்கள், சிற்பங்கள், அறைகலன்கள் மற்றும் புகைப்படங்கள் காட்சிக்கு வைக்கபட்டிருகின்றன.

உலகிலுள்ள உணர்வுப்பதிவுவாத இயக்கம் மற்றும் பிந்தய உணர்வுப்பதிவுவாத (post-impressionist) இயக்கத்தை சேர்ந்த ஓவியர்களின் படைப்புகள் இங்கு பெருமளவில் காட்சிபடுத்த பட்டுள்ளன. இவைகளுள், எடுவார்ட் மனே, எட்கார் டெகாஸ், பியரே-ஒகஸ்டே ரெனோயிர், பால் செசான், ஜார்ஜ் சூரத், அல்பிரட் சிஸ்லே, போல் காகுயின், வின்சென்ட் வான் கோ மற்றும் கிளாடு மோனெ ஆகியோரின் ஓவியங்களும் அடங்கும்.

மேற்கோள்கள்
-----------

1. ↑   *Musée d'Orsay: About*. ARTINFO. 2008.. பார்த்த நாள்: 2008-07-30
2. ↑  "Exhibition and museum attendance figures 2009" (PDF). London: The Art Newspaper. ஏப்ரல் 2010. 2013-10-02 அன்று மூலம் (PDF) பரணிடப்பட்டது. 20 மே 2010 அன்று பார்க்கப்பட்டது. Unknown parameter `|=` ignored (உதவி)
**கண்மணி கிருஷ்ணன்** (பி 1948) மலேசியாவில் ஒரு எழுத்தாளரும், வானொலிக் கலைஞருமாவார். ஆரம்பகாலங்களில் கட்டுரை, சிறுகதை, தொடர்கதை, குறுநாவல் என பல்துறைகளிலும் ஆர்வம் காட்டிவந்த இவர், வானொலிக் கலைஞராக மாறிய பின்பு வானொலி நாடகங்கள், மொழிபெயர்ப்பு நாடகங்கள், புராதன இதிகாச நாடகங்களில் கூடிய ஆர்வத்தைக் காட்டிவந்தார். இவரது எழுத்து பணி தற்போதும் தொடர்ந்த வண்ணம் உள்ளது.

இலக்கிய ஈடுபாடு
---------------

கற்கும் காலத்திலிருந்தே வாசிப்புத்துறையில் ஆர்வம் காட்டிவந்த இவரின் கன்னியாக்கம் ஒரு குறுங் கட்டுரையாக 1966 இல் வானொலியில் ஒலிபரப்பானது. அதைத் தொடர்ந்து பல நூற்றுக்கணக்கான சுய ஆக்கங்களை இவர் எழுதியுள்ளார்.

தொழில்
------

மலேசியா வானொலியில 1972ம் ஆண்டில் இணைந்த இவர், மலேசியா வானொலி தமிழ்ப் பிரிவில் பல நிகழ்ச்சிகளில் தனது பங்களிப்பினை வழங்கியுள்ளார். தற்போது சேவையிலிருந்து ஓய்வு பெற்று மலேசிய இந்து சங்கத்தில் சேவையாற்றி வருகிறார்.

மொழியாற்றல்
-----------

மலேசிய வானொலியில் கடமையாற்றிய காலகட்டங்களில் செய்திகளைத் தமிழாக்கம் செய்ய வேண்டிய சூழ்நிலை ஏற்பட்டமையினால் இவரது மொழிப்புலமை வளரலாயிற்று. தொடர்ந்து பல நாடகங்களையும் இவர் தமிழுக்கு மொழிபெயர்த்துள்ளார்.

மேடை நாடகம்
-----------

இவரால் எழுதிய மூன்று மணிநேர மேடை நாடகம் 'இதய நாதம்' ஆகும். மறைந்த கலைஞர் மனு. இராமலிங்கம் தயாரிப்பில் இந்நாடகம் அரங்கேறியது. மலேசியாவில் மூன்று மணிநேர மேடை நாடகத்தை எழுதிய முதல் பெண்மணியாக இவர் விளங்குகின்றார்.

விருதுகளும், பரிசுகளும்
-----------------------

* 'சி.வி.குப்புசாமி விருது' - மலேசித் தமிழ் எழுத்தாளர் சங்கம்
* 'சிறந்த தொண்டுக்கான விருது' - சைவ சித்தாந்த மன்றம்
* 'சிறந்த பெண்' (தொக்கோ வானித்தா) - சிலாங்கூர் மாநில சுல்தானின் விருது
* 'சிறந்த பணியாளர்' விருது - மலேசியா வானொலி-தொலைக்காட்சி நிலையம்
* தேசிய நில நிதி கூட்டுறவு சங்கம் வழங்கிய பரிசு
* பாரதிதாசன் நூற்றாண்டு விழா இலக்கிய போட்டி பரிசு

உசாத்துணை
---------

* மலேசியத் தமிழ் எழுத்துலகம் தளத்தில் கண்மணி கிருஷ்ணன் பக்கம் பரணிடப்பட்டது 2012-01-19 at the வந்தவழி இயந்திரம்
| **புரோகிரஸ் விண்கலம்Progress spacecraft** |
| --- |
| புரோகிரஸ் சரக்கு விண்கலம் |
| விவரம் |
| **Role:** | ஆரம்பத்தில் சோவியத், ரஷ்ய விண்வெளி நிலையங்களுக்கும் (மீர்), பின்னர் பன்னாட்டு விண்வெளி நிலையத்துக்கும் தேவையான எண்ணெய், மற்றும் உபகரணங்களைக் கொண்டு செல்கின்றது.) |
| **ஆட்கள்:**  | 0 |
| பரிமாணங்கள் |
| **உயரம்:** | 23.72 அடி | 7.23 மீ |
| **விட்டம்:** | 8.92 அடி | 2.72 மீ |
| **கனவளவு:** |  | 7.6 மீ3 |
| செயற்திறன் |
|  **தாங்குதிறன்:** | 6 மாதங்கள் நிலையத்துடன் இணைப்பில் இருந்தது |  |
|

**புரோகிரஸ்** (*Progress*) என்பது ரஷ்ய சரக்கு விண்கலம் ஆகும். இது ஆளில்லா விண்கலம் ஆகும். ஆனாலும், விண்வெளி நிலையத்துடன் இது இணைந்து கொள்ளும் போது அதனுள் விண்வெளி வீரர்கள் சென்று தங்கியிருக்கும் வசதி படைத்தது. இது சோயுஸ் விண்கலத்தை அடிப்படையாக வைத்து உருவாக்கப்பட்டது. பல ஆண்டுகளாக இவ்விண்கலம் சோவியத், மற்றும் ரஷ்ய விண்வெளி நிலையங்களுக்கு பொருட்களைக் கொண்டு சென்ன்றது, பின்னர் தற்போது பன்னாட்டு விண்வெளி நிலையத்துக்கு பொருட்களைக் கொண்டு செல்கிறது. ஆண்டு தோறும் மூன்று அல்லது நான்கு தடவைகள் இது பன்னாட்டு விண்வெளி நிலையத்துக்கு சென்று வருகிறது. ஒவ்வொரு புரோகிரஸ் விண்கலமும் மற்ற விண்கலம் வரும் வரை விண்வெளி நிலையத்துடன் இணைப்பில் இருக்கும். அடுத்து வரும் விண்கலம் இணைவதற்கு சற்று முன்பதாக நிலையத்தை விட்டு விலகும். விண்வெளி நிலையத்தில் எஞ்சியவற்றை சேர்த்துக் கொண்டு அது நிலையத்தை விட்டு விலகி பின்னர் வளிண்டலத்தில் அழிக்கப்படும்.

மேற்கோள்கள்
-----------

1. ↑  "Alphabetic Index - 0". 2001-01-21 அன்று மூலம் பரணிடப்பட்டது. 2008-06-24 அன்று பார்க்கப்பட்டது.
2. ↑  "Return to selections:". 2012-02-06 அன்று மூலம் பரணிடப்பட்டது. 2008-06-24 அன்று பார்க்கப்பட்டது.
3. ↑  Designations of Soviet and Russian Missiles and Spacecraft

வெளி இணைப்புகள்
---------------

* நாசா - ரஷ்யாவின் புரோகிரஸ் விண்கலம்
ஒரு நவீன வான்கப்பல்
ஒரு **வான்கப்பல்** என்பது *காற்று விமானத்தை விட இலகுவான' ஒரு வகை விமானம் ஆகும். இதை சுக்கான்களைப் பயன்படுத்தி காற்று மூலம் நடைமுறைக்கு ஏற்ப உயர்த்தி, நகர்த்தி செலுத்த முடியும்.*

 காற்று மிதவைகளுடன் ஒப்பிடுகையில் இயக்கத்தக்க வான்கப்பல், 20 ஆம் நூற்றாண்டின் கலைக்களஞ்சியத்தில் இருந்து

வரலாறு
------

1782ஆம் ஆண்டு ஜோசப் மைக்கேல் (Joseph Michel), ஜாக்யூஸ் மான்ட்கோல்பியர் (Jacques Montgolfier) என்ற இரண்டு சகோதரர்கள் பிரான்ஸில் ஒரு பெரிய கூண்டுக்குள் சூடான காற்றை நிரப்பி அதைப் பறக்கவிட்டார்கள். அதற்கு பெரிய பந்து என்று பொருள் தருகிற பலூன் (balloon) என்று பெயரிடப்பட்டது. 1852ஆம் ஆண்டில் ஹென்றி கிப்பார்டு என்பவர் ஒரு பெரிய சுருட்டின் வடிவத்திலிருந்த கூட்டின் அடியில் ஒரு நீராவி எஞ்சினைப் பொருத்தினார். கூட்டிற்குள் சூடான வாயுவை நிரப்பிவிட்உ அதை நீராவி எஞ்சினின் உதவியால் விரும்பிய திசையில் செலுத்த முடிந்தது. அதற்கு டிரிஜிபிள் (dirigible) பலூன் என்று பெயரிட்டார்கள். டிரிஜிபிள் என்ற சொல்லுக்கு வழி நடத்தக் கூடியது என்று அர்த்தம். எஞ்சின்கள் மூலம் செலுத்தப்படக் கூடிய எல்லாப் பலூன்களுக்கும் டிரிஜிபிள் என்ற பெயர் வழங்கப்பட்டது.

கிராப் ஜெப்பலின்
கிராப் ஜெப்பலின்
பெர்டினான்டு ஜெப்பலின் (Ferdinand Von Zeppelin) என்ற ஜெர்மானியப் புதுப் புனைவாளர் உருப்படியான அமைப்புள்ள டிரிஜிபிள்களை முதன்முதலாக உருவாக்கினார். அவர் முதலில் அலுமினியத்தாலான ஒரு பெரிய கூண்டுச் சட்டத்தை அமைத்தார். அதற்குள் ஹைட்ரஜனைச் செலுத்தி உப்ப வைக்கக் கூடிய ஒரு பெரிய பலூன் பொருத்தப்பட்டது. இத்தகைய டிரிஜிபிள்கள் மிகப்பெரியவை. அவை நூற்றுக்கணக்கான பயணிகளையும், பல ஆயிரம் கிலோ கிராம் எடையுள்ள சரக்குகளையும் தூக்கிச் செல்லக் கூடியவை. இத்தகைய டிரிளிபிள்கள் ஜெப்பலின்கள் எனவும் குறிப்பிடப்படுகின்றன. கிராப் ஜெப்பலின் (Graf Zeppelin) பல முறை ஐரோப்பாவுக்கும் அமெரிக்காவுக்குமிடையில் பலமுறை பயணம் செய்தது. டிரிஜிபிளை ஆகாயக் கப்பல் (airship) எனவும் அழைப்பதுண்டு.

மேற்கோள்கள்
-----------

1. ↑  Winter & Degner (1933), p. 36.

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இளையர் அறிவியல் களஞ்சியம்/ஆகாயக் கப்பல்** |
சந்தையின் நுழைவாயில்
 கோயம்பேடு சந்தை ஒரு பார்வை
**கோயம்பேடு மொத்த விற்பனை சந்தை வளாகம்** (*Koyambedu Wholesale Market Complex*) சென்னை கோயம்பேட்டில் அமைந்துள்ள அழியக்கூடிய சரக்குகள் விற்பனை வளாகங்களுள் ஒன்றாகும். மேலும், 295 ஏக்கர் பரப்பளவு கொண்ட ஆசியாவின் மிகப்பெரிய ஒரு சந்தை வளாகமாகும். 1996 இல் திறக்கப்பட்ட இந்த வளாகத்தில் 1,000 மொத்த விற்பனை கடைகள் 2,000 சில்லறை கடைகள் உட்பட சுமார் 3,100 கடைகள் உள்ளன. இவற்றுள் 850 பழக் கடைகள் உள்ளது. இது பூந்தமல்லி நெடுஞ்சாலையிலிருந்து நெசப்பாக்கம் சாலை வரை அமைந்துள்ள ஒரு கட்டிடமாகும். முதலாம் கட்டிடத்தில், உடனே அழியக்கூடிய ஒட்டுமொத்த சந்தை 3,194 கடைகளுடன் 70 ஏக்கர் பரப்பளவில் அமைந்துள்ளது. இது காய்கறிகளுக்கான இரண்டு பகுதிகள், பழம் மற்றும் மலர் கடைகள் அடங்கிய கட்டிடமாகும். இரண்டாம் கட்டிடத்தில், துணிச் சந்தை  கோயம்பேடு ஜவுளிச் சந்தை மற்றும் மூன்றாம் கட்டிடத்தில், ஒரு உணவு தானியச் சந்தை சென்னை மெட்ரோபொலிட்டன் டெவலப்மெண்ட் ஆணையம் (CMDA),இந்தியாவின் மொத்த உணவு தானியங்கள் சந்தை அபிவிருத்தி போன்றவைகள் இவ்வளாகத்தில் உருவாக்க திட்டமிடப்பட்டுள்ளது.

கோயம்பேடு தீயணைப்பு நிலையத்தின் அருகே சென்னை பெருநகர வளர்ச்சிக் கழகத்திற்குச் சொந்தமான ஏழு முதல் எட்டு ஏக்கர் நிலப்பரப்பில் உணவு தானிய சந்தையை நிர்மாணிக்க திட்டமிடப்பட்டுள்ளது.

இரவு10 மணி முதல் காலை 10 மணி வரை செயல்படும் மொத்த சந்தையிலும், காலை 10 மணி முதல் மாலை 10 மணி வரை செயல்படும் சில்லறை சந்தையிலும், 1,00,000 பேர் வருகின்றனர் மற்றும் 500 முதல் 600 வாகனங்கள் ஒவ்வொரு நாளும் வருகிறது.

வண்டிகள் நிறுத்துமிடம்
----------------------

2013 ஏப்ரல் 5 ஆம் தேதி, சென்னை பெருநகர வளர்ச்சிக் கழகத்தால் திறக்கப்பட்டுள்ள உயிர்மெய் ஆலைக்கு அருகிலுள்ள 7.46 ஏக்கர் பரப்பளவில் திறந்தவெளியில் அமைந்துள்ளது. இதில் எந்த நேரத்திலும் 400 கனரக வாகனங்களை நிறுத்தி வைக்கலாம்.

போக்குவரத்து
------------

கோயம்பேடு சந்தை பேருந்து மற்றும் இரயில் போக்குவரத்து மூலம் நன்கு இணைக்கப்பட்டுள்ளது.

குறிப்புகள்
-----------

1. ↑  "Australian delegates visit Koyambedu". *The Hindu* (Chennai: The Hindu). 28 August 2017.. பார்த்த நாள்: 30 September 2017.
2. ↑  "காப்பகப்படுத்தப்பட்ட நகல்". 2010-11-02 அன்று மூலம் பரணிடப்பட்டது. 2019-03-20 அன்று பார்க்கப்பட்டது.
3. ↑   பரணிடப்பட்டது 2010-11-02 at the வந்தவழி இயந்திரம் Textile market in Koyambedu
4. ↑   Chennai Metropolitan Development Authority(CMDA),Development of Wholesale Food-grains Market-இந்திய அரசு
5. ↑  "Koyambedu to have separate market for foodgrains". *The Times Of India*. 11 December 2010. Archived from the original on 2012-11-04. .
6. ↑  "Koyambedu to have separate market for foodgrains". *The Times Of India*. 11 December 2010. Archived from the original on 2012-11-04. .
7. ↑  Lakshmi, K. (23 October 2018). "Partial ban on lorries at wholesale market planned". *The Hindu* (Chennai: Kasturi & Sons): pp. 2.. பார்த்த நாள்: 23 October 2018.
8. ↑  Lakshmi, K. (23 October 2018). "Partial ban on lorries at wholesale market planned". *The Hindu* (Chennai: Kasturi & Sons): pp. 2.. பார்த்த நாள்: 23 October 2018.
9. ↑  Oppili, P.; Aloysius Xavier Lopez (7 April 2013). "Koyambedu market gets 7.46-acre paid parking lot". *The Hindu* (Chennai: The Hindu).. பார்த்த நாள்: 13 Apr 2013.
**புரோக்கன் சிட்டி** (ஆங்கில மொழி: *Broken City*) இது 2013ஆம் ஆண்டு வெளியான ஐக்கிய அமெரிக்க க்ரைம் திரில்லர் திரைப்படம். இந்தத் திரைப்படத்தை அலென் ஹக்ஸ் இயக்க, மார்க் வால்பர்க், ரசல் குரோவ், கேதரின் ஜீடா-ஜோன்ஸ், ஜெஃப்ரி ரைட், பார்ரி பெப்பர் உள்ளிட்ட பலர் நடித்துள்ளார்கள்.

கதைச்சுருக்கம்
--------------

நியூயார்க் மேயரான ரசல் குரோவ், தன் இளம் மனைவியான கேதரின் ஜீடா-ஜோன்ஸ் மீது, பெரும் சந்தேகம். தன் மனைவிக்கு, வேறு யாருடனோ தொடர்பு உள்ளது என, சந்தேகிக்கிறார். மனைவியின் மனம் கவர்ந்த கள்ளன் யார் என்பதை கண்டுபிடிப்பதற்காக, நியூயார்க் போலீஸ் துறையில் பணியாற்றிய, மாஜி அதிகாரியான மார்க் வால்பர்க்கை பணியமர்த்துகிறார். அந்த மாஜி போலீஸ் அதிகாரி, மேயரின் காதலனை கண்டுபிடிக்கும்போது, அதிர வைக்கும், பல பயங்கர பின்னணிகள் வெளிச்சத்துக்கு வருகின்றன இது தான் இந்த திரைப்படத்தின் கதை.

நடிகர்கள்
---------

* மார்க் வால்பர்க்
* ரசல் குரோவ்
* கேதரின் ஜீடா-ஜோன்ஸ்
* ஜெஃப்ரி ரைட்
* பார்ரி பெப்பர்

வெளியீடு
--------

இந்த திரைப்படம் ஜனவரி 18, 2013ஆம் அண்டு அமெரிக்கா, கனடா, இங்கிலாந்து போன்ற நாடுகளில் வெளியானது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *Broken City*